Document ID: 32004R1484

KOMISIJOS REGLAMENTAS (EB) Nr. 1484/2004
2004 m. rugpjūčio 20 d.
iš dalies keičiantis Reglamentą (EB) Nr. 917/2004 dėl išsamių Tarybos reglamento (EB) Nr. 797/2004, nustatančio bendrąsias medaus gamybos ir prekybos gerinimo piemonių taikymo taisykles, įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 26 d. Tarybos reglamentą (EB) Nr. 797/2004, nustatantį bendrąsias medaus gamybos ir prekybos gerinimo priemonių (1) taikymo taisykles, ypač į jo 6 straipsnį,
kadangi:
(1)
Komisijos reglamentas (EB) Nr. 917/2004 (2) nustato Reglamente (EB) Nr. 797/2004 numatytas nacionalinių metinių programų įgyvendinimo nuostatas. Bendrijos finansinė parama šių programų įgyvendinimui yra nustatyta remiantis kiekvienos valstybės narės gyvuoju bitininkystės inventoriumi, nurodytu Reglamento (EB) Nr. 917/2004 priede.
(2)
Valstybių narių pranešimuose, siekiant atnaujinti struktūrinius duomenis apie sektorių, kuris numatytas Reglamento (EB) Nr. 917/2004 1 straipsnio a punkte, buvo nuspręsta dėl gyvojo bitininkystės inventoriaus.
(3)
Todėl Reglamentą (EB) Nr. 917/2004 reikia iš dalies pakeisti.
(4)
Reglamento (EB) Nr. 917/2004 2 straipsnio 3 dalyje numatyta, kad rugpjūčio 31 d. yra metinių programų įvykdymo galutinė data, buvo nuspręsta pradėti taikyti šį reglamentą 2004-2005 prekybos metais.
(5)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 917/2004 I priedas yra pakeistas šio reglamento priede esančiu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Pirmą kartą jis yra taikomas metinėms 2004-2005 metų programoms.
Šis reglamentas yra privalomas visas ir taikomos visose valstybėse narėse.
Priimta Briuselyje, 2004 m. rugpjūčio 20 d.

Labels: 7
3
6